kalixlouiis/myanmar-wikipedia-corpus huggingface dataset:
အစာအိမ် အူသိမ်အူမတို့၏ အစာစုပ်ယူစွမ်းအားကိုမြှင့်တင်​ပေး​သော​ကြောင့် အစာအိမ်အူလမ်း​ကြောင်း​ရောဂါများကို သက်သာ​ပျောက်ကင်း​စေသည်။
အစာအိမ် ကြွက်သားကို ပြေ​လျော့​စေ​​သော ဓာတ်ပါဝင်​သော​​​ကြောင့် ချောင်းဆိုး​အော့အန်ဖြစ်ခြင်းအမျိုးမျိုးကိုသက်သာ​စေသည်။
ထို့ပြင် ဆေးပိုးတီကို စမုံစပါး နွယ်ချိုတို့နှင့်တွဲဖက်၍ ချောင်းဆိုး​ပျောက်​ဆေးအဖြစ်အသုံးပြုနိုင်သည်။
​ဆေးပိုးတီကိုငုဝါမြစ်နှင့်တွဲဖက်၍သုံးပါက ဝက်ရူးပြန်​ရောဂါကို သက်သာ​စေသည်။
လက်​ချောင်းများ​ကွေး​ကောက်ခြင်း ဝက်ခြံ ရောဂါ ကိုယ်ခန္ဓာအစိတ်အပိုင်းကင်ဆာ​ရောဂါ လေးဘက်နာ​ရောဂါတို့ကို သက်သာ​စေသည်။
​ဆေးပိုးတီအမှုံ့ကိုနှာ​ခေါင်း​သွေးလျှံခြင်း၌လည်းသုံးစွဲနိုင်သည်။
ဘေးထွက်ဆိုးကျိုးများ အ​နေဖြင့် အလွန်စားပါခြင်း အသည်း​ရောဂါ ကျောက်ကပ်​ရောဂါတချို့နှင့် မတည့်ခြင်းရှိပါက အသည်းနှင့် ကျောက်ကပ်ကိုထိခိုက်နိုင်သည်။
ပျို့အန်တတ်သည်။
ဆေးပိုးတီကို အာယု​ဗ္ဗေဒ ယူနာနီ ဥ​ရောပ​ရှေး​​ဆေးပညာရှင်တို့ အသက်အရွယ်အလိုက် ခွဲခြားအသုံးပြုခဲ့သည်။
အထူးသဖြင့် ​လေဖြတ်ခြင်း အ​အေးမိခြင်း ချောင်းဆိုးခြင်း လေးဘက်နာ​နှင့်စိတ်​ရောဂါဆေးများတွင် ထည့်သွင်းအသုံးပြုခဲ့ကြသည်။
ဥရောပတွင်အသည်းရောင်အသားဝါရောဂါကိုကုသရာတွင်အသုံးပြုသည်။
အစာစားချင်စိတ်ပျောက်ခြင်းကိုပျောက်ကင်းစေသည့်ဆေးတစ်မျိုးအဖြစ်အသုံးပြုသည်။
အသည်း သရက်ရွက်တို့၏မာ​ကျောမှုကို ပြေ​လျော့​စေ​သော​​ဆေးအဖြစ်အသုံးပြုသည်။
အသားဖြူ​ဆေးအဖြစ်အသုံးပြုသည်။
အ​ရေပြား​ရောဂါကု​ဆေးအဖြစ်သုံးသည်။
ချောင်းဆိုး​ပျောက်​ဆေးအဖြစ်သုံးသည် ဟု​ဖော်ပြသည်။
Plants For A Future တွင် အစားအစာအဖြစ်စားသုံး​သောအခါအမြစ်သည်အလွန်ချို​​သော သကြားအစားထိုးပစ္စည်းဖြစ်သည်။
သည်း​ခြေ​ရေကိုထွက်​စေပြီး အသည်း သရက်ရွက်​ခြောက်ခြင်းကိုသက်သာ​စေသည်။
အသည်း​ရောင်အသားဝါခြင်း ချောင်းဆိုးခြင်း လည်​ ချောင်းနာခြင်းအစာအိမ်နာခြင်း လေးဘက်နာအတွက် အမှုန့်လုပ်​သောက်ခြင်း ချက်စားခြင်း လက်ဘက်ရည်အဖြစ်​သောက်ခြင်းများပြုကြသည်။
ပြင်ပလိမ်းရာတွင် အချို့မတည့်ပါက ယားယံ အဖုအပိန့်ထွက်တတ်သည် ဟု​ဖော်ပြသည်။
အရှင်နာဂသိန်ပုံပြ​ဆေးအဘိဓာန်တွင် အပင်ငယ်မျိုးဖြစ်သည် အရွက်နားများကွဲသည် အမြစ်သည်ပိုးတီ​ကောင်နှင့်တူ၏ဟု​ဖော်ပြသည်။
လေသလိပ်နိုင်၏ အစာမ​ကြေ လေပြည့်​ရောဂါ ကြို့ထိုးခြင်း ပန်းနာရင်ကျပ်ကို ပျောက်​​စေသည်။
ဆေးပိုးတီအ​ပေါ်ခွံကိုခွာ ဆားရည်တစ်ညစိမ် အ​ခြောက်လှမ်းအမှုန့်ပြု ပျားရည်နှင့်ယက်လျင် အနာမီးလျှံနာ အနာစို အနာစိမ်း​ပျောက်၏ဟု​ဖော်ပြသည်။
ဆရာဦး​ကောင်းညွန့်+ ဒေါက်တာ​အောင်နိုင် ပရ​ဆေးပင်နှင့်ပရ​ဆေးပစ္စည်းအဘိဓာန်တွင် ဆေးပိုးတီဥသည် သည်း​ခြေရွင်​ဆေး ဝမ်းနှုပ်​ဆေးအဖြစ်သုံးရသည်။
ဥသည်ချို​သောအရသာအနည်းငယ်ရှိ၍အနည်းငယ်စူးရှထက်မြက်​သောအနံ့ရှိသည်။
အရွက်နှင့်​ရော၍ သလိပ်ရွင်​ဆေး အားတိုး​ဆေး သွေးညှိ​ဆေးအဖြစ်သုံးရ၏ဟု​ဖော်ပြပါသည်။
ရှု​တော်မူတွင် ဆေးပိုးတီသည် လေသလိပ်နိုင်၏ဟုပြသည်။
ဆရာ​​မောင်ယဉ်နွယ်၏မြန်မာ့လျှို့ဝှက်​​ဆေးဝါး တွင် ဝမ်းသက်​စေ၏ တစ်ချက်တိုး ကျန်တာ အရှင်နာဂသိမ်နှင့်တူ၏။
ကမ္ဘာ့ဗုဒ္ဓဘာသာတွေ့ဆုံပွဲ ကို တရုတ်နိုင်ငံ၊ Zhejiang စီရင်စု၊ Hangzhou မြို့နှင့် Zhoushan တို့တွင် ၂၀၀၆ ခုနှစ် ဧပြီလ ၁၃ ရက်မှ ၁၆ ရက်အထိ ကျင်းပခဲ့သည်။
ဤတွေ့ဆုံပွဲသည် တရုတ်ပြည်သူ့သမ္မတနိုင်ငံ စတင်တည်ထောင်ကတည်းက တရုတ်နိုင်ငံတွင် ပထမဆုံး ကျင်းပသည့် အဓိကကျသော အပြည်ပြည်ဆိုင်ရာဘာသာရေးတွေ့ဆုံပွဲတစ်ခု ဖြစ်သည်။
နိုင်ငံပေါင်း ၃၇ နိုင်ငံမှ ပညာရှင်များနှင့် ရဟန်းပေါင်း ၁၀၀၀ ကျော် တက်ရောက်ခဲ့ကြသည်။
"ကောင်းမွန်သောကမ္ဘာသည် စိတ်မှဖြစ်ပေါ်သည်" ဟူသည့် ခေါင်းစဉ်ဖြင့် ဆွေးနွေးကြသည်။
အဆိုပြုချက် အခြားနိုင်ငံများမှာ တက်ရောက်ကြသူများ ရည်မှန်းချက်နှင့် လမ်းညွှန်စည်းမျဉ်း ကိုးကား Category:နိုင်ငံတကာ ဗုဒ္ဓဘာသာ အဖွဲ့အစည်းများ။
ထန်းတပင်မြို့နယ် အမည်ရှိ မြို့နယ်များမှာ - ထန်းတပင်မြို့နယ် (ရန်ကုန်တိုင်းဒေသကြီး) ထန်းတပင်မြို့နယ်၊ တောင်ငူခရိုင်။
ဟဲလင်နစ်စတစ်ခေတ် ကျောက်သားဖောင်းကြွထွင်းထုထားခြင်း အပိုင်းအစ (ဘီစီ ၁ ရာစု အေဒီ ၁ ရာစု)။
အိုလံပတ်တောင်နတ်ဘုရား ၁၂ ပါးသည် ၎င်းတို့၏ မူလအရည်အသွေးများကို ကိုင်ဆောင်ထားခြင်းအား အတန်းလိုက် ဖော်ကျူးထားခြင်းဖြစ်သည်။
ဘယ်မှ ညာသို့ : ဟက်စ်တီယာ (တောင်ဝှေး)၊ ဟားမီးဇ် (တောင်ပံပါသော ဦးထုပ်နှင့် ကျိုင်း)၊ အဲဖရာဒိုက်တီ (ဇာပဝါခြုံ)၊ အဲရီးဇ် (ဦးထုပ်နှင့် လှံ)၊ ဒစ်မီးတာ (တောင်ဝှေး နှင့် ဂျုံသီးနှံ)၊ ဟစ်ဖီးစတပ်စ် (ကျိုင်း)၊ ဟဲရာ (တောင်ဝှေး)၊ ပိုဆိုက်ဒန် (သုံးခွခရင်း)၊ အသီးနာ (ဇီးကွက်နှင့် ဦးထုပ်)၊ ဇုစ် (မိုးကြိုးသွားနှင့် ကျိုင်း)၊ အားတစ်မစ် (ဒူးလေးနှင့် ကျည်တောက်)၊ အပေါလို (ဗျပ်စောင်း)။
ဝေါလ်တာဇ် အနုပညာပြတိုက်မှ ဖြစ်သည်။
Walters Art Museum, accession number 23.40. ရှေးခေတ် ဂရိဘာသာတရားနှင့် ဂရိဒဏ္ဍာရီ တွင် အိုလံပတ်တောင် နတ်ဘုရား (၁၂)ပါး ဆိုသည်မှာ ဂရိတို့ ကိုးကွယ်သော အဓိကနတ်ဘုရားအစုတစ်ခုဖြစ်သည်။
ယင်း (၁၂) ပါး၌ ဇုစ်၊ ဟဲရာ၊ ပိုဆိုက်ဒန်၊ ဒစ်မီးတာ၊ အသီးနာ၊ အပေါလို၊ အားတစ်မစ်၊ အဲရီးဇ်၊ ဟစ်ဖီးစတပ်စ်၊ အဲဖရာဒိုက်တီ၊ ဟားမီးဇ် နှင့် ဟက်စ်တီယာ (သို့) ဒိုင်ယာနိုက်ဆပ်စ် တို့ပါဝင်ကြသည်ဟု အများအားဖြင့် သတ်မှတ်ယူဆကြသည်။
Hansen, p. 250; Burkert, pp. 125 ff.; Dowden, p. 43; Chadwick, p. 85; Müller, pp. 419 ff.; Pache, pp. 308 ff.; Thomas, p. 12; Shapiro, p. 362; Long, pp. 140–141; Morford, p. 113; Hard p. 80. အင်္ဂလိပ်စကားလုံး Olympians (အလင်းပီယန် - အိုလံပတ်တောင် နတ်ဘုရားများ) ဟုခေါ်ခြင်းမှာ ထိုနတ်များသည် အိုလံပတ်တောင် တွင် နေထိုင်ကြသောကြောင့်ဖြစ်သည်။
ဟေးဒီးစ်သည် ရှေးဂရိတို့၏ အဓိကနတ်ဘုရားနှင့် အိုလံပတ်တောင်၏ ပထမမျိုးဆက် ညီအကိုမောင်နှမ (ဇုစ်၊ ပိုဆိုက်ဒန်၊ ဟဲရာ၊ ဒစ်မီးတာ၊ ဟက်စ်တီယာ) ဖြစ်သော်လည်း ၎င်း၏ အုပ်စိုးသော နယ်မြေမှာ အိုလံပတ်တောင်နှင့် ကွာဝေးသော မြေအောက်ကမ္ဘာဖြစ်သည်။
သို့ဖြစ်၍ ပုံမှန်အားဖြင့် ၎င်းကို အိုလံပတ်တောင် နတ်ဘုရား (၁၂) ပါးတွင် ထည့်သွင်းသတ်မှတ်ခြင်းမရှိပေ။
ဤ (၁၂) ပါးအပြင် အခြားများစွာသော ကိုးကွယ်ယုံကြည်မှုဆိုင်ရာ (၁၂) ပါး နတ်အုပ်စုများရှိခဲ့ကြသေးသည်။
ရောဟီဏီ သည် သုဒ္ဓေါဒနမင်းကြီး၏ ညီတော်ဖြစ်သော သုက္ကောဒနမင်း၏ သမီးတော်ဖြစ်၍ အသျှင်အနုရုဒ္ဓါ၏ ညီမဖြစ်ကာ သောတာပန်အရိယာတစ်ဦး ဖြစ်သည်။
မြန်မာ့စွယ်စုံကျမ်း၊ အတွဲ(၁၄) အတ္ထုပ္ပတ္တိ ရောဟီဏီသည် ကိုယ်အရေပြားရောဂါ ခံစားနေရသူတစ်ဦး ဖြစ်၏။
တစ်ခုသောအချိန်တွင် အသျှင်အနုရုဒ္ဓါသည် ကပိလဝတ်ရှိ သူ၏ မိသားစုထံသို့ သွားရောက်သည်။
ထိုအခါ ညီမဖြစ်သူ ရောဟီဏီသည် အစ်ကိုဖြစ်သူနှင့်တွေ့ဆုံရမည်ကို ရှက်သဖြင့် တွေ့ဆုံရန် ငြင်းဆန်ခဲ့သည်။
ထိုအခါ အစ်ကိုဖြစ်သူ အသျှင်အနုရုဒ္ဓါက လက်ရှိအခြေအနေကို သိရှိရရန် တောင်းဆိုသည့်အခါ ရောဟီဏီသည် သူမ၏ မျက်နှာအား အဝတ်စဖြင့် ကွယ်၍ ထွက်လာခဲ့သည်။
ထို့နောက်တွင် အသျှင်အနုရုဒ္ဓါ၏ တိုက်တွန်းအကြံပေးသည့်အတိုင်း သူမ၏ လက်ဝတ်ရတနာ၊ အဝတ်အစားများအား ရောင်းချကာ သံဃာအား ကျောင်းဆောက်လုပ်လှူဒါန်းခဲ့သည်။
ထိုကျောင်းတော်တည်ဆောက်မှုကို အသျှင်အနုရုဒ္ဓါက ကြီးကြပ်ခဲ့သည်။
သူမအား ကျောင်းတော်တွင် နေ့စဉ်နေ့တိုင်း ရေအိုးများကို ရေဖြည့်ရန်နှင့် တံမြက်လှည်းရန် အသျှင်အနုရုဒ္ဓါက တိုက်တွန်းခဲ့သည်။
သူမ၏ ကိုယ်အရေပြားအနာများသည် သက်သာပျောက်ကင်းသွားခဲ့ရသည်။
ကျောင်းတော်ဆောက်လုပ်ပြီးစီးသည့်အခါတွင် မြတ်စွာဘုရားအား ပင့်ဖိတ်ကာ ဆက်ကပ်လှူဒါန်းခဲ့သည်။
မြတ်စွာဘုရားသည် ဆွမ်းဘုဉ်းပေးပြီးနောက်တွင် ရောဟီဏီအား ဤကဲ့သို့ ရောဂါဝေဒနာခံစားရသည့်အကြောင်းအရင်းကို မေးမြန်းရာ ရောဟီဏီက 'မသိကြောင်း' ဖြေကြား၏။
ထိုအခါ မြတ်စွာဘုရား၏ ရောဟီဏီ၏ အတိတ်ဘဝဇာတ်လမ်းကို ပြောပြဟောကြားတော်မူ၏။
အတိတ်ဘဝ တစ်ခုသောဘဝတွင် ရောဟီဏီသည် ဗာရာဏသီမင်းကြီး၏ မိဖုရားဖြစ်ခဲ့၏။
မင်းကြီးတွင် နှစ်လိုဖွယ်ရှိသည့် ကချေသည်အမျိုးသမီးတစ်ဦး ရှိ၏။
မိဖုရားသည် ထိုကချေသည်အား မနာလိုဝန်တိုဖြစ်ကာ တိုက်ခိုက်ရန် လျှို့ဝှက်စွာ ကြံဆောင်လေသည်။
တစ်နေ့တွင် သူမ၏ အခြွေအရံတစ်ဦးအား ထိုကချေသည် အိပ်စက်ရာ အိပ်ရာတွင် ခွေးလှေးယားသီးအခွံဖြင့် ပြုလုပ်ထားသည့် အမှုန့်များကို ယားယံစေရန် ထားရှိခဲ့သည်။
ကချေသည်အမျိုးသမီးအားလည်း ခေါ်ငင်ခဲ့ပြီး ရောက်ရှိလာခဲ့သည့်အချိန်တွင် ထိုအမှုန့်များကို သူမ၏ ကိုယ်ပေါ်သို့ ကြဲပက်ခဲ့သည်။
ထိုအခါ ကချေသည်သည် နာကျင်မှု ယားယံမှုများကို ခံစးရကာ သူမ၏ အိပ်ရာသို့ သွားကာ လဲလျောင်းခဲ့ရာ ပိုမို၍ ယားယံမှုများ ခံစားခဲ့ရသည်။
ဤသို့ဖြင့် မြတ်စွာဘုရားသည်၏ ဤကဲ့သို့သော အတိတ်ကံများကြောင့် ယခုခံစားရကြောင်း ဟောကြားခဲ့သည်။
တရားဟောကြား၍ အဆုံးတွင် များစွာသောသူတို့သည် သောတာပန် အရိယာဖြစ်ကြပြီး ရောဟီဏီသည်လည်း သောတာပန် အရိယာဖြစ်သွားခဲ့ကာ သူမ၏ အနာရောဂါသည်လည်း ပျောက်ကင်းသွားခဲ့သည်။
နောက်ဘဝ သူမသည် သေလွန်ပြီးနောက်ဘဝ၌ တာဝတိံသာနတ်ပြည်ရှိ နတ်သားလေးပါး၏ ဘုံဗိမာန်အလယ်တွင် ချောမောလှပသည့် နတ်သမီးတစ်ပါး ဖြစ်ခဲ့သည်။
ထိုနတ်သားလေးပါးတို့သည် ထိုနတ်သမီးအား ရယူပိုင်ဆိုင်ရန်အတွက် အငြင်းအခုံ ဖြစ်၍ သိကြားမင်းထံသို့ ရောက်ရှိသွားခဲ့သည်။
ထိုအခါ သိကြားမင်းသည် နတ်သမီးအား နှစ်သက်ချစ်ခင်မိသွားသဖြင့် သိမ်းယူခဲ့သည်။
ရှန်ကျန်းရင်းနှီးမြှုပ်နှံမှု အုပ်စုကန့်သတ်ကုမ္ပဏီ, () ၊ ၂၀၀၄ ခုနှစ်တွင် "Shenzhen Investment Investment Company" (၁၉၈၈ ခုနှစ်တွင်တည်ထောင်ခဲ့သည်)၊ "Shenzhen Construction Investment Holding Company" (၁၉၈၆ ခုနှစ်တွင်တည်ထောင်ခဲ့သည်) နှင့် "Shenzhen Commercial Investment Holding Company" (၁၉၉၇ ခုနှစ်တွင်တည်ထောင်ခဲ့သည်) ) [Shenzhen ပြည်နယ်ပိုင်ပိုင်ဆိုင်မှုကြီးကြပ်ရေးနှင့်စီမံခန့်ခွဲမှုကော်မရှင်] မှထုတ်ပြန်ခဲ့သော "Shenzhen Investment Holdings Co. , Ltd ကိုတည်ထောင်ရန်ဆုံးဖြတ်ချက်" နှင့်အညီတည်ထောင်ခဲ့ပြီးစီးပွားရေးသည်နည်းပညာဆိုင်ရာဘဏ္financeာရေး၊ နည်းပညာဥယျာဉ်များ၊ စက်မှုလုပ်ငန်းများ၊ ရင်းနှီးမြှုပ်နှံမှုငွေကြေး၊ အရင်းအနှီးလည်ပတ်မှုလုပ်ငန်း။
၂၀၁၇ ခုနှစ်၊ ဒီဇင်ဘာလ ၃၀ ရက်နေ့တွင် ရှန်ကျန်းရင်းနှီးမြှုပ်နှံမှု အုပ်စုကန့်သတ်ကုမ္ပဏီ သည် HKD ၉.၈၆၅ ဘီလီယံအတွက် (Bay Area Development ၏ ၆၆.၆၉% သို့မဟုတ် ၂၀.၅၅ ကိုပုဂ္ဂလိကပိုင်ပြုလုပ်ခဲ့သည်။
အစုရှယ်ယာသန်း ၁၀၀ (ရှယ်ယာတစ်စုလျှင်အမေရိကန်ဒေါ်လာ ၄.၈) [https://www.mpfinance.com/php/daily2.php?node=1514571129328&issue=20171230 Hu Yingxiang သည် Greater Bay Area ၏ဖွံ့ဖြိုးတိုးတက်မှုကိုထောက်ပံ့ရန်အဝေးပြေးလမ်းမကြီး ၉.၉ ဘီလီယံကိုရှန်ကျန်းအစိုးရသို့ရောင်းချခဲ့သည်။
"Ming Pao၊ ဒီဇင်ဘာ ၃၀၊ ၂၀၁၇ ကိုဆန္ဒရှိပါ။
၂၀၂၀၊ ဩဂုတ်လ ၁၁ ရက်တွင် Shenzhen Investment Holdings ကို ယူအက်စ်အေ Fortune မဂ္ဂဇင်း Fortune 500 မှရရှိသောဝင်ငွေသည်ယွမ် ၁၉၉.၃ ဘီလီယံ (အမေရိကန်ဒေါ်လာ ၂၈.၈၅၅ ဘီလီယံ) (၂၀၁၁ ခုနှစ်စာရင်းအရအမေရိကန်ဒေါ်လာ ၂၈.၈၅၅) ဖြင့်အဆင့် ၄၄၂ နေရာတွင်ရှိသည်။
ဒီဇင်ဘာ ၃၁ ရက် ၂၀၁၅ ဘဏ္fiscalာရေးနှစ်ကုန်ဆုံးချိန်) Shenzhen Investment Holdings သည်ကမ္ဘာ့ထိပ်ဆုံး ၅၀၀ တွင်ပါဝင်သည် [Shenzhen News 2020]]၊ ၂၀၂၀၊ ဩဂုတ် ၁၁ ရက် Global 500 Shenzhen Investment Holdings RANK 442 USA Fortune မဂ္ဂဇင်းဩဂုတ် ၁၁၊ ၂၀၂၀။
== စာရင်းဝင်ကုမ္ပဏီ ကိုးကားစရာ Category:တရုတ်အစိုးရပိုင် ကုမ္ပဏီများ။
ရောဟီဏီအမည်ဖြင့် အောက်ပါဆောင်းပါးများရှိသည် ‘ ရောဟီဏီ (ဥပါသိကာ) - ဂေါတမမြတ်စွာဘုရား၏ သာသနာတော်တွင် သောတပန်အရိယာဖြစ်ခဲ့သည့် အနုရုဒ္ဓါထေရ်၏ ညီမ။
ရောဟီဏီမြစ် - နီပေါနိုင်ငံအလယ်တောင်ဘက်တွင် တည်ရှိပြီး အနောက်ရပ်တီမြစ်အတွင်းသို့ စီးဝင်သည်။
ရောဟီဏီမြစ် သည် နီပေါနိုင်ငံ လုမ္ဗနီဇုန်ရှိရာ Rupandehi ခရိုင်နှင့် Siwalik တောင်တန်းမှ စတင်ကာ တောင်ဘက်သို့ အိန္ဒိယနိုင်ငံ၊ ဥတ္တရပဒေသပြည်နယ်သို့ စီးဆင်းလျက်ရှိသည်။
Gorakhpur တွင် ရောဟီဏီမြစ်သည် အနောက်ရပ်တီမြစ် ( West Rapti River) ၏ ဘယ်ဘက်ကမ်းမြစ်လက်တက် အဖြစ် စတင်ခဲ့သည်။
Gaura Barhaj အထက်ရှိ Ghāghara မြစ်နှင့် တွေ့ဆုံသည်။
ထို့နောက်တွင် Ghagharaမြစ် သည် Ganges မြစ်နှင့် တွေ့ဆုံသည်။
Google maps view of River rohni ဗုဒ္ဓစာပေရှိ ရောဟီဏီမြစ် ဗုဒ္ဓဘာသာစာပေများ၌ သာကီဝင်မင်းတို့၏ မြို့ ကပိလဝတ်နှင့် ကောလိယမင်းတို့၏ မြို့ ကောလိယသည် ရောဟီဏီမြစ်၏ ကမ်းတစ်ဖက်စီ၌ တည်ရှိကြောင်း ဖော်ပြထားသည်။
မြို့နှစ်မြို့ရှိ သီးနှံစိုက်ပျိုးသူများသည် ရောဟီဏီမြစ်ရေဖြင့် စိုက်ပျိုးကြသည်။
တစ်ခုသောနှစ်တွင် မိုးခေါင်သဖြင့် မြစ်ရေအလုံအလောက်ရရှိမှု မရှိဘဲ ရှိကြရာ နှစ်ဖက်သောကမ်းမှ လယ်သမားများသည် မြစ်ရေကို လယ်အတွင်းသွင်းနိုင်ရန် လုကြလေသည်။
ရေတစ်ကြိမ်သွင်းရုံဖြင့် အသီးအနှံများသည် အောင်မြင်နိုင်သည်ဖြစ်ရာ နှစ်ဖက်မပြေမလည်ဖြစ်ရာမှ လယ်သမားများမှ စခဲ့သော ပြဿနာသည် မငြိမ်းနိုင်ဖြစ်ဘဲ စစ်ပွဲတစ်ခုဖြစ်မည့်အရေးအထိ ကြီးထွားလာခဲ့သည်။
ထိုသို့ နှစ်ဖက်စစ်ဖြစ်ရန် အဆင်သင့် ဖြစ်နေသည့်အချိန်တွင် မြတ်စွာဘုရားသည် မြစ်သို့ ကြွလာကာ တရားပြသဆုံးမသဖြင့် စစ်ဖြစ်မည့်အရေးသည် ငြိမ်းအေးခဲ့သည်။
ဂေါတမမြတ်စွာဘုရားသည် ကပိလဝတ်ပြည်သို့ ပြန်ရာတွင်လည်း ဤရောဟီဏီမြစ်ကို ဖြတ်ခဲ့သည်ဟု ဗုဒ္ဓစာပေများ၌ ဖော်ပြထားသည်။
ဖြစ်ရပ်များ ၂၀၀၇ - ၂၀၀၈ ခုနှစ်ရေကြီးမှုတွင် အနီးအနားရှိ ဆည်သည် ကျိုးခဲ့ပြီး ခန့်မှန်းခြေ လူ ၂၈ ယောက်မှ ၃၆ ယောက်အထိ သေဆုံးခဲ့ရသည်။
ဖြစ်ခဲ့သည်မှာ ဥတ္တရပဒေသပြည်နယ်၊ Harakhpura ရွာတွင် ဝန်ပိုတင်ဆောင်ခဲ့သည့် ကယ်ဆယ်ရေးလှေသည် ရေကြီးလျက်ရှိသည့် ရောဟီဏီမြစ်အတွင်း မျောပါကာ သေဆုံးခဲ့ရသည်။
လှေအပေါ်တွင် ပါလာသူမှာ ခန့်မှန်းခြေ ၈၅ ဦးမှ ၉၀ ဦးအထိ ရှိခဲ့ပြီး လှေ၏ ခံနိုင်ဝန်မှာ လူ ၃၀ ဦးသာ ဖြစ်သည်။
လှေပေါ်ပါလာသူ အများစုသည် ကလေးများနှင့် အမျိုးသမီးများ ဖြစ်ကြသည်။
ကိုးကား ကဏ္ဍ:နီပေါနိုင်ငံရှိ မြစ်များ ကဏ္ဍ:အိန္ဒိယနိုင်ငံရှိ မြစ်များ။
စုန္ဒ အမည်ရှိသူများမှာ - စုန္ဒထေရ် - ဂေါတမမြတ်စွာဘုရား၏ သာသနာတော်တွင် အာသဝေါကုန်ခမ်းရဟန္တာဖြစ်ခဲ့သည့် ရဟန်း။
စုန္ဒ (ဝက်ကုန်သည်) - ဂေါတမမြတ်စွာဘုရားလက်ထက်တော်အခါက ဝက်ကုန်သည် ဖြစ်ခဲ့သူ။
စုန္ဒ (ရွှေပန်းထိမ်သည်၏သား) - မြတ်စွာဘုရားအား ပရိနိဗ္ဗာန်မပြုမီ သူကရမဒ္ဒဝဆွမ်း လှူဒါန်းခဲ့သူ ဥပါသကာ။
မိကျောင်းမြစ်(;)သည် တောင်အာဖရိကရှိ မြစ်တစင်း ဖြစ်သည်။
မာရိကိုမြစ်နှင့် မိကျောင်းမြစ်တို့ ပေါင်းဆုံ စီးဆင်းသောအခါ၊ လင်ပိုပိုမြစ် ဖြစ်ပေါ်လာသည်။
Major rivers and streams within the Limpopo River Basin ကိုးကား။
ကျောက်ဖြူပညာရေးကောလိပ်()သည် ရခိုင်ပြည်နယ်၊ ကျောက်ဖြူမြို့ရှိ ပညာရေးဝန်ကြီးဌာန အဆင့်မြင့်ပညာဦးစီးဌာန လက်အောက်ခံ ပညာရေးကောလိပ်ကျောင်း ဖြစ်သည်။
ကျောင်းသားသမဂ္ဂ ရှိသည်။
၂၀၁၉ ဒီဇင်ဘာမှ စပြီး၊ နိုင်ငံတဝန်း ပညာရေးကောလိပ် ၂၅ ကျောင်းကို ပညာရေးဒီဂရီကောလိပ်အဖြစ် အဆင့်တိုးမြှင့်ရာ ကျောက်ဖြူပညာရေးဒီဂရီကောလိပ် ဖြစ်လာသည်။
ယခင် ၂ နှစ်သင်တန်းမှ ၄ နှစ်သင်တန်းသို့ ပြောင်းလဲခဲ့သည်။
အဆောင် ရမ္မာဆောင် ပင်ပဆောင် ပင်ပဆောင်& ကျောက်ဖြူပညာရေးကောလိပ်, Rakhine သင်တန်း လုပ်ငန်းခွင်အကြို ဆရာအတတ်သင်ပညာဒီပလိုမာသင်တန်း(DTED) မူလတန်းဆရာ အတတ်ပညာဒီပလိုမာသင်တန်း(PPTT) (ခ)-မြောက်ဦးမြို့နယ်အတွင်းပညာရေးကောလိပ် အသစ် တစ်ခု ဖွင့်လှစ်ပေးရန် အစီအစဉ်ရှိ/မရှိနှင့် စပ်လျဉ်းသည့် မေးခွန်း | Pyithu Hluttaw ဆန္ဒပြပွဲ ဆရာအတတ်သင် ပညာရေးသင်တန်းနှင့်ပတ်သက်၍ ကျောင်းသူကျောင်းသားများအတွက် နစ်နာဆုံးရှုံးမှုများ ရှိသည်ဟု ဆိုကာ၊ ၂၀၁၈ စက်တင်ဘာတွင် ကျောင်းသားသမဂ္ဂမှ ဦးဆောင်သော ကျောင်းသား ၂၀၀ ခန့်သည် ဆန္ဒပြခဲ့ကြသည်။
https://www.dmgburmese.com/%E1%80%9E%E1%80%90%E1%80%84%E1%80%B9%E1%80%B8/%E1%80%A1%E1%80%B1%E1%80%9D%E1%80%B8%E1%80%9E%E1%80%84%E1%80%B9%E1%80%90%E1%80%90%E1%80%AD%E1%80%9A%E1%82%8F%E1%80%BD%E1%80%85%E1%80%B9%E1%80%99%E1%80%BD-%E1%80%90%E1%80%80%E1%80%B9%E1%80%B1%E1%80%9B%E1%80%AC%E1%80%80%E1%80%B9%E1%80%81%E1%80%BC%E1%80%84%E1%80%B9%E1%80%B7%E1%80%9B%E1%80%B1%E1%80%9B%E1%80%B8-%E1%80%B1%E1%80%80%E1%80%BA%E1%80%AC%E1%80%80%E1%80%B9%E1%80%BB%E1%80%96%E1%80%B4%E1%80%95%E1%80%8A%E1%80%AC%E1%80%B1%E1%80%9B%E1%80%B8%E1%80%B1%E1%80%80%E1%80%AC%E1%80%9C%E1%80%AD%E1%80%95%E1%80%B9-%E1%80%B1%E1%80%80%E1%80%BA%E1%80%AC%E1%80%84%E1%80%B9%E1%80%B8%E1%80%9E%E1%80%AC%E1%80%B8%E1%80%99%E1%80%BA%E1%80%AC%E1%80%B8%E1%80%86%E1%82%8F%E1%81%B5%E1%80%B1%E1%80%96%E1%80%AC%E1%80%B9%E1%80%91%E1%80%AF%E1%80%90%E1%80%B9-%E1%80%81%E1%80%AD%E1%80%AF%E1%80%84%E1%80%B9%E1%80%99%E1%80%84%E1%80%B9%E1%80%B8-%E1%80%B1%E1%80%80%E1%80%BA%E1%80%AC%E1%80%80%E1%80%B9%E1%80%BB%E1%80%96%E1%80%B4-%E1%81%8Admg-%E1%80%85%E1%80%80%E1%80%B9%E1%80%90%E1%80%84%E1%80%B9%E1%80%98%E1%80%AC%E1%80%9C-%E1%81%81%E1%81%86%E1%81%8A%E1%80%B1%E1%80%80%E1%80%BA%E1%80%AC%E1%80%80%E1%80%B9%E1%80%BB%E1%80%96%E1%80%B4-%E1%80%95%E1%80%8A%E1%80%AC%E1%80%B1%E1%80%9B%E1%80%B8%E1%80%B1%E1%80%80%E1%80%AC%E1%80%9C%E1%80%AD%E1%80%95%E1%80%B9%E1%80%B1%E1%80%80%E1%80%BA%E1%80%AC%E1%80%84%E1%80%B9%E1%80%B8%E1%80%9E%E1%80%B0%E1%81%8A%E1%80%B1%E1%80%80%E1%80%BA%E1%80%AC%E1%80%84%E1%80%B9%E1%80%B8%E1%80%9E%E1%80%AC%E1%80%B8%E1%80%99%E1%80%BA%E1%80%AC%E1%80%B8-%E1%80%95%E1%80%8A%E1%80%AC%E1%80%9E%E1%80%84%E1%80%B9%E1%80%9A%E1%80%B0%E1%80%9B%E1%80%AC%E1%80%90%E1%80%BC%E1%80%84%E1%80%B9-%E1%80%86%E1%80%AF%E1%80%B6%E1%80%B8%E1%80%9B%E1%80%BD%E1%80%B3%E1%80%B6.html ၂၀၁၉ ဩဂုတ်တွင် မြန်မာပြညအနှံ့ လှုပ်ခတ်သွားသော ဖဲကြိုးစိမ်း လှုပ်ရှားမှုတွင်လည်း ပါဝင်ပြီး၊ ပညာရေးဝန်ကြီးဌာနမှ စီမံသော ဒီပလိုမာရပြီးနောက် ဘွဲ့မရသေးသော ကျောင်းသား သောင်းချီအနက်မှ ၆၀၀၀ ခန့်ကိုသာ BA နှင့် BSc ဘွဲ့အတွက် ကန့်သတ် သင်တန်းပေးမည့် ကိစ္စအပေါ် မကျေနပ်ရာ၊ ကျောင်းသားသမဂ္ဂမှ လိုလားချက်များ တောင်းဆိုခဲ့ကြသည်။
ကျောက်ဖြူပညာရေးကောလိပ် ကျောင်းသား၊ကျောင်းသူများဖဲကြိုးစိမ်းကမ်ပိန်း လှုပ်ရှားမှုပြုလုပ် | Narinjara News ကိုးကား Category:ရခိုင်ပြည်နယ်အတွင်းရှိ တက္ကသိုလ်များ။
စုန္ဒ သည် မြတ်စွာဘုရားအား ပရိနိဗ္ဗာန်မပြုမီ 'သူကရမဒ္ဒဝ' ဆွမ်းကို လှူဒါန်းခဲ့သည့် ဥပါသကာတစ်ဦး ဖြစ်သည်။
https://suttacentral.net/ud8.5/my/pmt ဥဒါန်းပါဠိတော်၊ စုန္ဒသုတ် သမိုင်းကြောင်း အခါတစ်ပါး၌ မြတ်စွာဘုရားသည် မလ္လတိုင်း၌ များစွာသော ရဟန်းသံဃာနှင့်အတူ ဒေသစာရီ ကြွချီလှည့်လည်တော်မူ၍ ပါဝါမြို့သို့ ဆိုက်ရောက်၏။
ထို့နောက်တွင် ရွှေပန်းထိန်သည်၏သား စုန္ဒ၏ သရက်ဥယျာဉ်တွင် သီတင်းသုံးတော်မူ၏။
ထို့နောက်တွင် စုန္ဒသည် မြတ်စွဘုရားအား ရှိခိုးလေ၏။
ထိုအခါ မြတ်စွာဘုရားသည် စုန္ဒအား တရားစကား ဟောကြားလေ၏။
ထို့နောက် စုန္ဒသည် မြတ်စွာဘုရားအား ရဟန်းသံဃာနှင့်အတူ မနက်ဖြန်ဆွမ်းကို လက်ခံရန် လျှောက်ထားရာ မြတ်စွာဘုရားသည် ဆိတ်ဆိတ်နေကာ လက်ခံခဲ့သည်။
ထိုညဉ့်လွန်မြောက်၍ နံနက်အချိန်ရောက်သည့်အခါတွင် စုန္ဒသည် မြတ်စွာဘုရားအတွက် စီရင်ထားသည့် နူးညံသောဝက်သားဖြင့် လုပ်ကျွေး၏။
ရဟန်းသံဃာအားလည်း ခဲဖွယ်ဘောဇဉ်တို့ဖြင့် လုပ်ကျွေး၏။
ထို့နောက် မြတ်စွာဘုရားသည် စုန္ဒအား ကြွင်းကျန်သော ဝက်သားကို မြေတွင်မြှုပ်ပစ်ရန် မိန့်ကြား၏။
ထို့နောက်တွင် စုန္ဒအား တရားစကား ဟောကြားတော်မူ၏။
ထိုဝက်သားဆွမ်းကို ဘုဉ်းပေးပြီးနောက်တွင် မြတ်စွာဘုရားသည် ကြမ်းတမ်းသော အနာရောဂါကပ်ရောက်လျက် သေလောက်အောင် ပြင်းထန်သော ဝမ်းသွေးသွန်ရောဂါဝေဒနာကို ခံစားရ၏။
ထို့နောက်တွင် မြတ်စွာဘုရားသည် ရောဂါကို သည်းခံ၍ ကုသိနာရုံပြည်သို့ ကြွတော်မူ၏။
စုန္ဒ၏ ဆွမ်းအကျိုး ကူသိနာရုံပြည်သို့အသွား လမ်းခုလပ် သရက်တော၌ အသျှင်အာနန္ဒာအား "ပန်းထိန်သည်၏သား စုန္ဒသည် သူ၏ဆွမ်းကို ဘုဉ်းပေးပြီးနောက်တွင် မြတ်စွာဘုရားသည် ပရိနိဗ္ဗာန်ပြုသည်ဟု စိတ်နှလုံးမသာမယာ ဖြစ်ပေလိမ့်မည်"။
နှလုံးမသာမယာဖြစ်ခြင်းကို ဖြေဖျောက်ရမည်ဟု အသျှင်အနန္ဒအား မိန့်တော်မူ၏။
"အကြင်ဆွမ်းကို ဘုဉ်းပေးတော်မူ၍ မြတ်စွာဘုရားသည် အမြတ် ဆုံးဖြစ်သော သမ္မာသမ္ဗောဓိဉာဏ်ကို ရတော်မူ၏။
(ဤဆွမ်းလည်း တစ်မျိုး၊) အကြင်ဆွမ်းကို ဘုဉ်းပေး တော်မူ၍ မြတ်စွာဘုရားသည် ခန္ဓာအကြွင်း မရှိသော ငြိမ်းခြင်းသဘော အနုပါဒိသေသ နိဗ္ဗာနဓာတ်ဖြင့် ပရိနိဗ္ဗာန်စံဝင်တော်မူ၏။
(ဤဆွမ်းလည်း တစ်မျိုး၊) အခြားဆွမ်းတို့ထက် အကျိုးအာနိသင်ကြီးမားကုန်သောအချင်းချင်းတူမျှ၍အကျိုးဝိပါက်တူမျှကုန်၏" ဟု မြတ်စွာဘုရားသည် အသျှင်အာနန္ဒာအား မိန့်ကြားတော်မူ၏။
ထို့နောက်တွင် မြတ်စွာဘုရားသည် ဤသို့ဥဒါန်းကျူရင့်တော်မူ၏ - - စုန္ဒသုတ်၊ ဥဒါန်းပါဠိတော် မှတ်စု ၁."သူကရမဒ္ဒဝ" သည် ဝက်သားခြောက်၊ ထမင်းနှင့် ဝက်ပျိုသား၊ နူးညံ့သော ဝက်သား၊ အရသာရှိသော ဝက်သား၊ မျှစ်၊ မှို စသည်ဖြင့် အမျိုးမျိုး ကွဲပြားလျက်ရှိသည်။
မြန်မာပိဋကတ်ဘာသာပြန် သုတ္တန်တစ်ခုဖြစ်သည့် ဥဒါန်းပါဠိတော်၊ စုန္ဒသုတ်တွင် "နူးညံ့သော ဝက်သား" ဟု ဆိုသည်။
ဤသူကရမဒ္ဒဝ ဆောင်းပါးတွင် အကျယ်ကြည့်ပါ။
ကိုကား ကဏ္ဍ:ဗုဒ္ဓဝင် ပုဂ္ဂိုလ်များ။
ကသာပညာရေးကောလိပ်()သည် စစ်ကိုင်းတိုင်းဒေသကြီး၊ ကသာမြို့ရှိ ပညာရေးဝန်ကြီးဌာန အဆင့်မြင့်ပညာဦးစီးဌာန လက်အောက်ခံ ပညာရေးကောလိပ်ကျောင်း ဖြစ်သည်။
၂၀၁၉ ဒီဇင်ဘာလ ၁၈ တွင် စတင်ဖွင့်လှစ်ရာ၊ စစ်ကိုင်းတိုင်း အစိုးရအဖွဲ့ တက်ရောက်ဖွင့်လှစ်သည်။
ကျောင်းပရဝုဏ် ကသာပညာရေး ဒီဂရီကောလိပ်တွင် သုံးထပ်စာသင်ဆောင်(၁)ဆောင်၊ နှစ်ထပ်စာသင်ဆောင် (သိပ္ပံလက်တွေ့ဆောင်)(၁)ဆောင် သင်တန်းသား ၁၆၀ ဆံ့ နှစ်ထပ်အိပ်ဆောင်(၂)ဆောင်၊ လေးခန်းတွဲ လေးထပ် ဆရာ/ဆရာမ ဆောင် (၁)ဆောင် စားရိပ်သာ ၁ ဆောင် ကျောင်းအုပ်ကြီးနေအိမ် ၁ ဆောင် ရှိသည်။
၂၀၁၈-၂၀၁၉ ပညာသင်နှစ်တွင် ကသာ၊ အင်းတော်၊ ဗန်းမောက်၊ ထီးချိုင့်၊ ဝန်းသို၊ ပင်လည်ဘူး၊ ကောလင်း၊ ရွှေဘိုနှင့် ကန့်ဘလူမြို့နယ်တို့မှ ဝင်ခွင့်ရ ကျောင်းသူကျောင်းသား ၆၅ ဦး ပညာသင်ယူနေကာ၊ ၂၀၁၉-၂၀၂၀ ပညာသင်နှစ်တွင် သင်တန်းသား ၂၀ဝ ဦး ခေါ်ယူသွားမည် ဖြစ်သည်။
ဆရာ/မဝန်ထမ်းအင်အား ၃၀ ရှိသည်။
7Day News | ကသာပညာရေးဒီဂရီကောလိပ် ဒီဇင်ဘာတွင် ဖွင့်မည် မီတာ ၄၀၀ ပြေးလမ်းပါ ဘောလုံးကွင်းကို ထည့်သွင်း တည်ဆောက်ထားသည်။
ကိုးကား ကဏ္ဍ:စစ်ကိုင်းတိုင်းဒေသကြီးအတွင်းရှိ တက္ကသိုလ်များ။
တကဲအုချိ ယူးကို သည် ဂျပန်သရုပ်ဆောင် ဖြစ်သည်။
အစုက (၁၉၉၉)၊ သတို့သမီး (၂၀၀၄)၊ လျှပ်ပြက် (၂၀၀၉)စသော ရုပ်သံများ၌လည်းကောင်း၊ လက်စွပ် (၁၉၉၈)၊ ယိုမိငအဲရိ (၂၀၀၃)နှင့် ဆိုက်ကားပေါ်ကခွေး (၂၀၀၇) ရုပ်ရှင်များ၌လည်းကောင်း ပါဝင်သည်။
နိဂုံး ၂၀၂၀ စက်တင်ဘာ ၂၇ ဂျပန်စံတော်ချိန် နံနက် ၂ နာရီတွင် တကဲအုချိကို တိုကျို၊ ရှိဘုယ သူမနေအိမ်၌ ကြိုးဆွဲချလျက် တွေ့ရှိသည်။
Japanese actress Yuko Takeuchi, 40, found dead at home in apparent suicide - Japan Today ဆေးရုံသို့ ပို့ဆောင်သော်လည်း များမကြာမီ သေဆုံးသွားသည်။
နှုတ်ဆက်စာ မတွေ့ရှိရဘဲ၊ ကွယ်လွန်ချိန် အသက် ၄၀ ဖြစ်သည်။
https://www.scmp.com/week-asia/lifestyle-culture/article/3103689/japans-entertainment-industry-reels-yuko-takeuchis ရုပ်ရှင်ရုပ်သံ ရုပ်သံ Cyborg (1996 Fuji TV) Nice Guy (1997 Fuji TV) Shin-D (1997 NTV) Frozen Summer (1998 NTV) as Junko Moriguchi Setsunai (1998 TV Asahi) Dangerous Police Forever (1998 NTV) as Asuka Fubuki Kantaro Terauchi's Family in autumn 1998 (1998 TBS) as Misuzu Kawachi Nanisama (1998 TBS) as Yuri Kimura Romance (1999 NTV) as Kotoe Kurasawa Asuka (1999 NHK Asadora) as Asuka Miyamoto Friends (2000 TBS) as Miyuki Matsuno Stories of 100 Years in episode 2 (2000 TBS) as Toshiko Nagai Style! (2000 TV Asahi) as Shiori Sakakibara A White Shadow (2001 TBS) as Noriko Shimura Mukodono! (2001 Fuji TV) as Sakura Arai School Teacher (2001 TBS) as Motoko Asakura Lunch no Joō (2002 Fuji TV) as Natsumi Mugita The Law of the Smile (2003 TBS) as Yumi Kurasawa Autumn in Warsaw (2003 YTV) as Yoko Aoki Pride (2004 Fuji TV) as Aki Murase New York Love Story (2004 Fuji TV) as Eiko Fujikura Fukigen na Jiin (Bad Mood Jean) (2005) as Yoshiko Aoi Bara no nai Hanaya (2008) as Miou Shirato FlashForward (2009 ABC) as Keiko Arahida Natsu no Koi wa Nijiiro ni Kagayaku (2010) as Shiori Kitamura Strawberry Night (2012) as Reiko Himekawa cheap flight (2013) Sanada Maru (2016 NHK) as Yodo-dono Kamoshirenai Joyū tachi (2016 Fuji TV) as herself A Life (2017 TBS) as Mifuyu Danjō Miss Sherlock (2018 Hulu, HBO) as Sara “Sherlock” Futaba (Sherlock Holmes) Innocent Days (2018 Wowow) as Yukino Tanaka Queen (2019 Fuji TV) ရုပ်ရှင် Innocent World (1998) – Ami Ring (1998) – Tomoko Oishi Big Show! Sing in Hawaii (1999) – Satomi Takahashi Night of the Shooting Star (2003) – Kana Aoshima Yomigaeri (2003) – Aoi Tachibana Heaven's Bookstore - The Light of Love (2004) – Shoko Hiyama / Kanako Nagase Be with You (2004) – Mio Aio Spring Snow (2005) – Satoko Ayakura A Dog on Sidecar (2007) – Yōko The World According to Chocolat (2007) – Chocolat Closed Note (2007) – Ibuki Mano Midnight Eagle (2007) – Keiko Arisawa The Glory of Team Batista (2008) – Kimiko Taguchi The Triumphant of General Rouge (2009) – Kimiko Taguchi No more cry (2009) – Tetsuko Yamagishi Golden Slumbers (2010) – Haruko Higuchi Flowers (2010) – Kaoru 1,778 Stories of Me and My Wife (2011) – Setsuko A Ghost of a Chance (2011) Hayabusa (2011, 20th Century Fox) – Megumi Cape Nostalgia (2014) Creepy (film)|Creepy (2016) – Yasuko Takakura The Magnificent Nine (2016) – Toki The Inerasable (2016) – I The Travelling Cat Chronicles (2018) The Confidence Man JP: The Movie (2019) A Long Goodbye (2019) The 47 Ronin in Debt (2019) – Riku The Confidence Man JP: Episode of the Princess (2020) ကိုးကား။
ပဌမ အာဃာတပဋိဝိနယသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ပဌမ အာဃာတပဋိဝိနယသုတ် ရဟန်းတို့ ရန်ငြိုးဖွဲ့ခြင်း 'အာဃာတ' ကို ပယ်ဖျောက်ကြောင်း တရားတို့သည် ဤငါးမျိုးတို့တည်း၊ ရဟန်းအား အာဃာတဖြစ်ပေါ်ရာ အာရုံ၌ (ဤတရားငါးမျိုးဖြင့်) အာဃာတကို အချင်းခပ်သိမ်းပယ်ဖျောက်ရမည်။
အဘယ်ငါးမျိုးတို့နည်းဟူမူ- ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ ချစ်ခြင်း 'မေတ္တာ' ကို ပွားများရမည်၊ ဤသို့ အားဖြင့်ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။
ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ သနားခြင်း 'ကရုဏာ' ကို ပွားများရမည်၊ ဤသို့အားဖြင့် ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။
ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ လျစ်လျူရှုခြင်း 'ဥပေက္ခာ' ကို ပွားများရမည်၊ ဤသို့အားဖြင့် ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။
ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ သတိမထားခြင်း နှလုံးမသွင်းခြင်းသို့ ရောက်စေရမည်၊ ဤသို့အားဖြင့် ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။
ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ ကံသာလျှင် မိမိဥစ္စာရှိသော အဖြစ်ကို ဆောက်တည်ရမည်။
“ဤအသျှင်သည် ကံသာလျှင် မိမိဥစ္စာရှိ၏၊ ကံ၏ အမွေခံဖြစ်၏၊ ကံသာလျှင် အကြောင်းရှိ၏၊ ကံသာလျှင် အဆွေအမျိုးရှိ၏၊ ကံသာလျှင် လဲလျောင်းရာရှိ၏၊ (မိမိ) ပြုလုပ်မည့် ကောင်းသော ကံ,မကောင်းသော ကံသာလျှင် အမွေခံ ဖြစ်ပေလိမ့်မည်”ဟု (ဆောက်တည်ရမည်)။
ဤသို့အားဖြင့် ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။
ရဟန်းတို့ ရန်ငြိုးဖွဲ့ခြင်းကို ပယ်ဖျောက်ကြောင်း တရားတို့သည် ဤငါးမျိုးတို့တည်း၊ ရဟန်းအားအာဃာတဖြစ်ပေါ်ရာ အာရုံ၌ (ဤတရားငါးမျိုးတို့ဖြင့်) အာဃာတကို အချင်းခပ်သိမ်း ပယ်ဖျောက်ရမည်ဟု (မိန့်တော်မူ၏)။
ဒုတိယ အာဃာတပဋိဝိနယသုတ် သည် အသျှင်သာရိပုတ္တရာက ရဟန်းများအား ဆုံးမမိန့်ကြားတော်မူခဲ့သည့် သုတ္တန်တစ်ခု ဖြစ်သည်။
ဒုတိယ အာဃာတပဋိဝိနယသုတ် ထိုအခါ၌ အသျှင်သာရိပုတြာသည် ရဟန်းတို့ကို “ငါ့သျှင် ရဟန်းတို့”ဟူ၍ ခေါ်တော်မူ၏၊ “ငါ့သျှင်”ဟူ၍ ထိုရဟန်းတို့သည် အသျှင်သာရိပုတြာအား ပြန်ကြားလျှောက်ထားကြကုန်၏၊ အသျှင်သာရိပုတြာသည် ဤတရားကို ဟောတော်မူ၏ — ငါ့သျှင်တို့ ရန်ငြိုးဖွဲ့ခြင်းကို ပယ်ဖျောက်ကြောင်း တရားတို့သည် ဤငါးမျိုးတို့တည်း၊ ရဟန်းအားအာဃာတဖြစ်ပေါ်ရာ အာရုံ၌ (ဤတရားငါးမျိုးတို့ဖြင့်) အာဃာတကို အချင်းခပ်သိမ်း ပယ်ဖျောက်ရမည်။
အဘယ်ငါးမျိုးတို့နည်းဟူမူ- ငါ့သျှင်တို့ ဤလောက၌ အချို့သော ပုဂ္ဂိုလ်သည် မစင်ကြယ်သော ကိုယ်အကျင့်ရှိ၏၊ စင်ကြယ်သောနှုတ်အကျင့်ရှိ၏၊ ငါ့သျှင်တို့ ဤသို့သဘောရှိသော ပုဂ္ဂိုလ်၌လည်း ရန်ငြိုးဖွဲ့ခြင်းကို ပယ်ဖျောက်ရမည်။
ငါ့သျှင်တို့ ဤလောက၌ အချို့သော ပုဂ္ဂိုလ်သည် မစင်ကြယ်သော နှုတ်အကျင့်ရှိ၏၊ စင်ကြယ်သောကိုယ်အကျင့်ရှိ၏၊ ငါ့သျှင်တို့ ဤသို့သဘောရှိသော ပုဂ္ဂိုလ်၌လည်း ရန်ငြိုးဖွဲ့ခြင်းကို ပယ်ဖျောက်ရမည်။
ငါ့သျှင်တို့ ဤလောက၌ အချို့သော ပုဂ္ဂိုလ်သည် မစင်ကြယ်သော ကိုယ်အကျင့်ရှိ၏၊ မစင်ကြယ် သောနှုတ်အကျင့်ရှိ၏၊ ရံဖန်ရံခါ (ဝိပဿနာ) စိတ်၏ အခွင့်အလမ်းကိုလည်းကောင်း၊ စိတ်၏ ကြည်လင်မှုကိုလည်းကောင်း ရ၏၊ ငါ့သျှင်တို့ ဤသို့သဘောရှိသော ပုဂ္ဂိုလ်၌လည်း ရန်ငြိုးဖွဲ့ခြင်းကို ပယ်ဖျောက်ရမည်။
ငါ့သျှင်တို့ ဤလောက၌ အချို့သော ပုဂ္ဂိုလ်သည် မစင်ကြယ်သော ကိုယ်အကျင့်ရှိ၏၊ မစင်ကြယ် သောနှုတ်အကျင့်ရှိ၏၊ ရံဖန်ရံခါ (ဝိပဿနာ) စိတ်၏ အခွင့်အလမ်းကိုလည်းကောင်း၊ စိတ်၏ ကြည်လင်မှုကိုလည်းကောင်း မရ၊ ငါ့သျှင်တို့ ဤသို့သဘောရှိသော ပုဂ္ဂိုလ်၌လည်း ရန်ငြိုးဖွဲ့ခြင်းကို ပယ်ဖျောက်ရမည်။
ငါ့သျှင်တို့ ဤလောက၌ အချို့သော ပုဂ္ဂိုလ်သည် စင်ကြယ်သော ကိုယ်အကျင့်ရှိ၏၊ စင်ကြယ်သောနှုတ်အကျင့်ရှိ၏၊ ရံဖန်ရံခါ (ဝိပဿနာ) စိတ်၏ အခွင့်အလမ်းကိုလည်းကောင်း၊ စိတ်၏ ကြည်လင်မှုကိုလည်းကောင်း ရ၏၊ ငါ့သျှင်တို့ ဤသို့သဘောရှိသော ပုဂ္ဂိုလ်၌လည်း ရန်ငြိုးဖွဲ့ခြင်းကို ပယ်ဖျောက်ရမည်။
ငါ့သျှင်တို့ ထိုပုဂ္ဂိုလ်ငါးမျိုးတို့တွင် မစင်ကြယ်သော ကိုယ်အကျင့်ရှိ၍ စင်ကြယ်သော နှုတ်အကျင့်ရှိသော ပုဂ္ဂိုလ်၌ အဘယ်သို့လျှင် ရန်ငြိုးဖွဲ့ခြင်းကို ပယ်ဖျောက်ရမည်နည်း။